tomron87/hebrew-wikipedia-sentences-corpus huggingface dataset:
בערכות ההידראוליות כלים כגון "קוצץ" הדומה למספרים שחותכות פח וברזל; "מפשק" המרחיב את אזור עבודתם של הכבאים ומאפשר גישה ומקום עבודה לקוצץ; "רם" – בוכנה הפועלת על שמן הידראולי המרחיבה את אזור ההילכדות ומסייעת לכבאים בחילוץ.
כריות אוויר – כריות האוויר משמשות ככלי הרמה/הפרדה.
הן מתנפחות על ידי מכל אוויר דחוס ובכך יוצרות את המרחב המבוקש אם זה לחילוץ של לכוד או לכל פעולת חילוץ/הרחקה/הפרדה אחרת.
"בוק" – חתיכת עץ או פלסטיק דחוס וקשיח המשמשת כתמיכה לכלי החילוץ על מנת ליצור צמצום טווחי עבודה, עיגון, אבטחה ועוד.
בעבר היה נהוג השימוש ביריעת הצלה להצלת אנשים שנתקעו בשריפות עם מוצא יחיד לחלון ונאלצו לקפוץ כדי לשרוד, אך השימוש בה הופסק לטובת מנופים שנהיו יותר זמינים והשימוש בהם בטוח יותר.
מכבי ארזים רמת גן הוא מועדון כדוריד ישראלי.
קבוצות המועדון מארחות את משחקיהן ב"אולם אהל שם" ברמת גן המכיל 700 מקומות ישיבה.
הקבוצה נוסדה בשנת 1963 על ידי דוד ארצי וברוך חפץ ואברהם פסקל המשמש עד היום כיושב ראש האגודה ואליהם חבר בהמשך ישראל וידס המשמש כנשיא המועדון וניהל את האגודה ואת נבחרת ישראל נשים במשך שנים רבות, כאשר אלדד חפץ, בנו של ברוך, פעיל באגודה כמאמן וכמנהל.
הקבוצה הוקמה על מנת להנציח את שמם וזכרם של שישה חללי "פלוגת הארזים" מגדוד שועלי שמשון שלחמו ונפלו בקרב במלחמת העצמאות: , , , , ו, שהיו גם חברי אגודת מכבי ושחקני כדוריד וכדורסל בקבוצות הספורט של מכבי תל אביב.
לכן בתחילת דרכו של המועדון, היו אלה שחקני הכדורסל של מכבי תל אביב שהיוו את הבסיס לקבוצת הכדוריד.
קבוצת הבוגרים של המועדון עלתה בשנת 1968 לליגה הלאומית בהדרכתו של ברוך חפץ.
הישגה הבולט של הקבוצה היה עת זכתה בעונת 1977/1978 בגביע המדינה.
אימן את הקבוצה ישראל ברנר ומנהלה היה ישראל וידס.
שתי עונות לאחר מכן, זכתה הקבוצה בסגנות האליפות והגיע לגמר גביע המדינה, שהתקיים בהיכל הספורט יד אליהו, שם נוצחה על ידי הפועל רחובות.
בשנים אלו שיחקה הקבוצה פעמיים ברציפות בגביע אירופה, אך נוצחה בשני מפגשים כפולים בידי בארה-מארה מרומניה ופורטו מפורטוגל.
בנוסף לשחקנים שהיו שותפים לזכייה ההיסטורית בגביע במדינה, שיחקו במהלך השנים בקבוצה הבוגרת מספר שחקנים בולטים נוספים, ביניהם: אברהם פסקל, שלמה מנדל, ציון שמש, איתן בן עמי, איתן שאולוב, דורון בוק ז"ל, ניצן גניס, רן הלפרין, רונן עיואן בני גוז, אייל קרבי, גבי ספרן, דורון אלינב, צביקה דלל.
מועדון הכדוריד של מכבי הארזים רמת גן הצמיח גם את אחד ממאמני הכדוריד הבולטים בארץ - שלי בר סלע, שגדל במועדון ואף שימש במשך ארבע שנים כמאמן הנבחרת הלאומית של ישראל.
בעונת 1983/1984 נשרה קבוצת הגברים לראשונה בתולדותיה לליגה השנייה.
בעונת 1985/1986 שבה לליגה הבכירה לשתי עונות, אך בעונת 1987/1988 נשרה שוב לליגה השנייה, שם שיחקה 11 שנים עד לעונת 1998/1999 שבה עלתה שוב לעונה אחת בליגה הבכירה.
בעונת 2004/2005 חזרה קבוצת הגברים למשך 3 עונות לליגה הבכירה.
ביקור נוסף של הקבוצה למשך עונה אחת בליגה הבכירה התקיים בשנת עונת 2012/13. בסה"כ במשך 50 שנות קיומה שיחקה קבוצת הגברים הבוגרת במשך 27 עונות בליגה הבכירה.
בסיום עונת 2018/2019, ירדה הקבוצה לליגה הארצית.
קבוצת הנשים משחקת בליגת אתנה.
קבוצת הנשים זכתה באליפות המדינה לראשונה בעונת 1967/1968 ו-3 עונות ברציפות לאחר מכן, ב-1977/1978, ובעונת 1979/1980 ועוד 6 פעמים ברציפות לאחר מכן עד 1985/1986, סה"כ ב-12 אליפויות, כאשר ב-6 מהן זוכה הקבוצה גם בגביע המדינה לכדוריד נשים ומשלימה 6 דאבלים.
לאחר הפסקה ארוכה שבה הקבוצה, שהורכבה משחקניות מקבוצת הנערות (פעמיים אלופת המדינה ומחזיקת הגביע), חזרה אל מרכז הבמה, ובעונת 2016/2017 העפילה לגמר גביע המדינה ולגמר הפלייאוף בליגה הראשונה אך הפסידה בשניהם לבנות הרצליה.
בעונת 2017/2018 זכתה הקבוצה באליפות ובגביע המדינה והשלימה דאבל שביעי בהיסטוריה, לאחר 31 עונות בהן לא זכתה בתואר.
בעונת 2018/2019 זכתה הקבוצה באליפות ה-14 במספר, אך הפסידה בגמר הגביע למכבי ראשון לציון שזכתה בתואר לראשונה בהיסטוריה שלה.
מספר שחקניות בולטות גדלו ויצאו מהקבוצה: חנה מרגלית (בן אליהו) המשמשת כיום כמזכירה בעיריית רמת גן תמי סנדיק המשמשת כיום כמנהלת נבחרות ישראל נשים, מונסה בר מנהלת בית ספר וחברת הנהלת איגוד הכדוריד ויו"ר ועדת נשים, ומרגלית פנגר-נבון שהייתה מלכת השערים של הליגה באותם הימים וקפטנית נבחרת ישראל.
אליפויות העליונה בכדוריד לנשים (14):
גביע המדינה בכדוריד לנשים (7):
מכבי בוקורשטי הוא שמו של מועדון ספורט יהודי שפעל בבירת רומניה, בוקרשט (השם ברומנית הוא בוקורשטי), בין השנים 1919–1948, חלק מהזמן בשם צ'יוקאנול (הפטיש).
מועדון הספורט מכבי בוקורשטי הוקם ב-25 במאי 1919 וייצג בעולם הספורט של רומניה את יהדות בוקרשט.
המועדון שכן בבוקרשט, ברחוב יוליו באראש 15 בסמיכות לבית הספר המקצועי צ'יוקאנול והייתה לו מחלקת כדורגל חזקה שבראשה עמד לאונטה זילברמן (Leonte Silberman).
ב-1921 נבנה אצטדיון הכדורגל של מכבי בוקרשט ברחוב דרך דודשט, רחוב מרכזי ברובע היהודי של בוקרשט, ומשלב זה התנהלו בו משחקים סדירים בהם התחרתה מכבי על אליפות העיר בוקרשט.
באצטדיון נערכו גם משחקים של נבחרת רומניה בכדורגל.
ב-1925 הוקמה במסגרת המועדון קבוצת כדוריד של 7 נשים, תשובה לקבוצת הכדורגל וכמה פעמים נערכו משחקי כדוריד נשים באצטדיון הבית כפתיח למשחקי הכדורגל.
ב-1929, הקבוצה שאומנה על ידי הוינאי Wertheimer, זכתה באליפות אזור בוקרשט.
בקיץ 1935 השתתפה קבוצת מכבי בוקרשט במכביה השנייה שהתקיימה בתל אביב וזכתה במקום הראשון.
ב-9 באוגוסט 1940 הוציא תאופיל סידורוביץ', מי שהיה מפקד סטרז'ה צריי (משמר הארץ) ושר הנוער של רומניה, צו שאסר את השתתפות הספורטאים היהודים בתחרויות ונאסר קיומם של מועדונים שאינם מורכבים מרומנים נוצרים.
לאחר מלחמת העולם השנייה שב המועדון לפעילות, אך במהרה, ב-1945, בלחץ השלטון החדש, שינה שמו לצ'יוקאנול (Ciocanul), מילה רומנית שמשמעה "הפטיש" והיא מרמזת למובן המילה "מכבי" - "מקבת".
בהמשך, ב-1946, התמזג המועדון עם מועדון אחר בשם "Unirea Tricolor Bucureşti" (איחוד הטריקולור בוקורשטי), קבוצה מזוהה עם התנועה הלגיונרית ויצרו את המועדון דינמו בוקורשטי.
בעונה 1947–1948 קבוצות המועדון עדיין הופיעו בנפרד בשם דינמו א' ודימנו ב', אך מ-1948 הושלם האיחוד.
בין השחקנים המפורסמים ששחקו במועדון מכבי בוקורשטי היה שמואל זאובר, שהשתתף גם בנבחרת הלאומית של רומניה, שלקחה חלק באליפות העולם באורוגוואי, ב-1930. בעונה 1947/1948 שיחק בקבוצה החלוץ נורברטו הפלינג.
מכבי אשדוד היא קבוצת כדורסל ישראלית מהעיר אשדוד, שמתמודדת בליגה לאומית בכדורסל, הישג השיא של המועדון הוא העפלה לגמר גביע המדינה בכדורסל ב-2016. הקבוצה מארחת את משחקיה ב"אולם מקיף ח'" שבעיר.
הקבוצה הוקמה בשנת על ידי אגודת מכבי אשדוד והתבססה על שחקני העבר היהודים של מכבי קהיר שעלו לישראל ושיחקו בשנים הראשונות במגרש הפתוח של בית מכבי.
המאמן דוד קליינמן אימן את הקבוצה במשך עונות רבות בשנות ה-70 ובשנות ה-80.
בעונת 1974/1975 התבססה הקבוצה על שחקני בית כגון: ציון אלקיים, ציון מלכה, דוד חורש, יוסי אדרי, מרדכי מנשה, אריה דון ושמוליק שפינר.
במחזור הסיום הייתה הקבוצה על סף העפלה לליגה א', אך למרות ניצחון בדרבי מול אליצור, העפילה אליצור בזכות הפרש סלים עדיף.
בעונת 1975/1976 שיחק בקבוצה תקופה קצרה השחקן הצעיר פיני גרשון.
בתחילת שנות ה-80 עברה הקבוצה לשחק באולם ספורט סגור.
בשנת 1988 פורקה הקבוצה והוקמה מחדש על ידי אבי האוזמן בשנת 1991.
בשנת 1992 שימש המועדון כנושא המרכזי בעלילת סרט הספורט "אזרח אמריקאי" של הבמאי איתן גרין.
הסרט מספר על השתלבותו החברתית והמקצועית של שחקן זר אמריקאי בקבוצת כדורסל ישראלית.
בסיום עונת 1992/1993 (עם המאמן ציון בלילטי) העפילה הקבוצה לליגה א'.
בעונת 1996/97 הגיע המפנה והקבוצה העפילה שתי ליגות בשנתיים.
ובתאריך 1 במרץ 1998 ניצחה בחוץ את קבוצת "בני הרצליה כוכבים" 77-88 והבטיחה את העפלתה לליגה לאומית ב', כשבהרכבה משחקים המתאזרח דזי בארמור וציון קובה שקלע 45 נקודות במשחק העלייה.
בשנת 1998 נבחר מאיר גבאי לתפקיד יושב ראש הקבוצה ובוצע איחוד עם קבוצת הפועל אשדוד (ששיחקה אז בליגה א'), והקבוצה החלה לארח באולם הספורט החדש של מקיף ח'.
הקבוצה נקראה בשם "מכבי בני אשדוד", אך האיחוד לא החזיק מעמד ופורק לאחר מספר שנים.
בעונת 2000/01 מלך הסלים בלאומית היה אייזט ביוקנן עם ממוצע של 26.9 נק' למשחק במדי אשדוד.
עונת הייתה העונה הדרמטית ביותר.
בתאריך 9 באפריל 2002, עם סגל שחקנים שכלל את מוטי דניאל, מורן רוט, ארתור אברונין, עדי רגב, קווין ברדשאו, אנדל הווארד וטים ג'ונס (שהצטרף בהמשך).
הקבוצה הגיעה למשחק האחרון בבית מול מכבי כרמיאל בידיעה שניצחון של פחות מ-12 הפרש יוריד אותה לליגה הארצית.
שלושת הרבעים הראשונים של המשחק היו צמודים, אולם ברבע הרביעי לקח ג'ונס את האחריות עליו והוביל את הקבוצה לניצחון (68:85) 17 הפרש לטובת אשדוד והקבוצה שרדה.
ג'ונס היה המצטיין במשחק, עם 32 נקודות.
בעונת 2005/06 התמודדה הקבוצה בפעם הראשונה בהיסטוריה מול קבוצה מחוץ לישראל.
ב-19 בנובמבר 2005 הגיעה קבוצת מכבי טביליסי מהליגה הגאורגית (עם הכישרון המקומי גאורגי שרמדיני), להתארח באשדוד למשחק ידידות.
שהסתיים בניצחון אשדודי 85–88 מסל שלוש בשנייה האחרונה של רז זהביאן.
את עונת , בהדרכתו של המאמן רמי הדר, סיימה הקבוצה במקום השני בליגה הלאומית.
הישג שהקנה לה השתתפות במשחקי הפלייאוף של העלייה לליגת העל.
אך הפסידה בשלב רבע הגמר להפועל לב השרון 2-1 בסדרה.
הזר של הקבוצה בעונה זו, היה דוויט ברואינגטון, חירש שאיבד 60% מיכולת השמיעה שלו ונעזר בשני מכשירי שמיעה.
עם פתיחת עונת הוחלט לשנות את סמל הקבוצה, מתוך מחווה לארגון אוהדי הקבוצה "DM 09" (הדולפינים).
הסמל החדש מבוסס על סמל קבוצת הכדורגל, ומכיל את סמל הדולפין אשר הופיע בעבר בסמל אגודת מכבי אשדוד לאורך שנים רבות.
בסיומה של עונה זו, כשלה הקבוצה במאבקי העלייה כשנוצחה בסדרת חצי גמר הפלייאוף (3-1) על ידי קבוצת מ.כ.
הבקעה, שהכריזה מצידה על ויתור ההשתתפות בליגת העל.
באמצע חודש יולי 2010 אישרה מנהלת ליגת העל את השתתפות הקבוצה, לראשונה בתולדותיה בליגה הבכירה.
בעקבות צימצום הליגה ל-10 קבוצות, עקב מחסור בתקציב מתאים אצל שלוש קבוצות בליגה.
בעקבות ההעפלה, החלה הקבוצה לראשונה לארח את משחקיה בהיכל טוטו הקריה.
כשבועיים לפני פתיחת עונת הבכורה בליגת העל, הגיע שינוי מהותי במועדון, כאשר היושב ראש הוותיק מאיר גבאי התפטר באופן מפתיע מתפקידו.
מהלך שיצר אי ודאות בקרב הנהלת המועדון.
במקומו מונה אחיו יצחק לתפקיד היושב ראש, והנהלת הקבוצה הורחבה.
ב-7 בפברואר 2011, הגיעה הקבוצה עד לשלב חצי גמר גביע המדינה והודחה על ידי קבוצת מכבי תל אביב בתוצאה 61–98. הקבוצה הגיעה למקום השישי בסיום הליגה ולרבע גמר הפלייאוף, שם נוצחה על ידי הפועל ירושלים 3-0.
בעונת סיימה הקבוצה במקום השביעי בעונה הסדירה.
לאחר ניצחון 1–3 בסדרת רבע הגמר מול הפועל גלבוע גליל, וניצחון בחצי הגמר מול מכבי ראשון לציון, הגיעה הקבוצה עד לגמר הפיינל פור הישראלי והפסידה לקבוצת מכבי תל אביב 63–83. השחקנים הבולטים בעונה זו היו: מאיר טפירו, ג'וש דאנקן, ג'וש קרטר, אלכס טיוס והיהודי-אמריקאי רובי בוסטיין.
ההגעה לגמר זיכתה את הקבוצה בהשתתפות במפעל היורוקאפ, אך לאחר כחודש הודיעה הנהלת המועדון למנהלת יול"ב על ויתור השתתפות במפעלים האירופאים.
בתחילת עונת 2012/13, לאחר פגרה סוערת של מאבקי שליטה, נבחר יורם אסרף לתפקיד יושב ראש המועדון במקומו של יצחק גבאי.
במקביל, הופסקה עבודתו של המנהל המקצועי שי האוזמן, ששימש בתפקיד במשך 5 עונות.
במסגרת טורניר גביע הליגה (שהתקיים לראשונה בהיכל הספורט רוממה), ב-6 באוקטובר הגיעה הקבוצה למשחק הגמר (לאחר ניצחון בחצי הגמר מול הפועל ירושלים) והפסידה למכבי תל אביב 65–75. בהמשך העונה (5 בפברואר) הגיעה הקבוצה עד לחצי גמר גביע המדינה והפסידה למכבי תל אביב בתוצאה 80–85.
בתאריך 17 בדצמבר 2013 פוטר מאמן הקבוצה, נתי כהן ובמקומו מונה עוזר מאמן נבחרת ישראל אריק אלפסי.
בסוף העונה אשדוד ירדה לליגה הלאומית, אך נשארה בליגה בעקבות בעיות כלכליות של קבוצת ברק נתניה שהביאו לירידתה לליגה הלאומית.
בתחילת עונת 2014/15 הוחתם המאמן ליאור ליובין שהוחלף בחודש ינואר בצביקה שרף.
ב-23 בנובמבר 2015 שברה הקבוצה שיא בליגת העל כאשר צברה 5 ניצחונות רצופים.
ביניהם על מכבי תל אביב, הפועל תל אביב, מכבי קריית גת, עירוני נס ציונה ועל הפועל אילת.
כאשר ניצחונה על מכבי קריית גת הגיע עם סל ניצחון בשנייה האחרונה של דיאנטה גארת'.
בעונת 2017/18 נשבר שיא הניצחונות של הקבוצה וגדל ל-8 (2 ניצחונות בגביע ושישה ניצחונות בליגה),במהלך הרצף הקבוצה ניצחה את מכבי חיפה (בגביע), הפועל אילת, בני הרצליה, הפועל גלבוע גליל, מכבי חיפה (בליגה), מכבי ראשון לציון, הפועל ירושלים ועירוני נס ציונה.
בשנת 2016 הפסידה הקבוצה בגמר גביע המדינה 75-83 למכבי תל אביב.
בשנים 2016–2019 נקראה הקבוצה בשם מכבי אשדוד/באר טוביה עקב קבלת נתח תקציבי ממועצה אזורית באר טוביה.
בשנת 2019 הופסקה התמיכה הכספית של מועצת באר טוביה והקבוצה חזרה לשמה המקורי מכבי אשדוד.
במאי 2020 עם ההודעה על חידוש הליגה הודיע מאמן הקבוצה גרינברג כי לא ישוב לישראל ועוזר המאמן עמית תמיר מונה במקומו למאמן הקבוצה.
ב-5 ביולי 2020 הפסידה הקבוצה 82–91 להפועל גלבוע גליל וירדה לליגה הלאומית לאחר כעשור בליגת העל
לאחר שירדה לליגה הלאומית החתימה הקבוצה את עופר רחימי במקומו של עמית תמיר.
בסיום העונה הסדירה של 2020/21 סיימה הקבוצה במקום השני בליגה, אך הפסידה בסדרת רבע הגמר 1–2 להפועל עפולה ונשארה בליגה הלאומית.
בעונת 2021/22 הצטרף ג'ף רוזן כספונסר וכמנהל מקצועי.
את העונה סיימה הקבוצה במקום ה-14 והלפני אחרון במאזן 7–21 וירדה לליגה הארצית, בסיומה עזב רוזן את המועדון.
לאחר מכן ב-7 בנובמבר 2022 הודיע המועדון על הפסקת פעילות קבוצת הבוגרים ופירוקה.
את מקום קבוצת הבוגרים שפורקה תפסה קבוצת המילואים של המועדון מכבי "צבר" אשדוד שעוד קודם לכן שיחקה בליגה הארצית, והפכה להיות מכבי אשדוד לאחר פירוק הקבוצה המקורית.
החל מעונת 2024/2025 הכריזו מכבי אשדוד ומכבי גדרות על שיתוף פעולה, כשבפועל שתי האגודות מתאחדות לאגודה משותפת אחת.
בעקבות האיחוד מחזיקה האגודה בשתי קבוצות בוגרים, מכבי אשדוד/גדרות המשחקת בליגה הארצית במחוז הדרום, ומכבי גדרות/אשדוד המשחקת במחוז מרכז של ליגה ב'.
בנוסף לאגודה קבוצות נוער, נערים, נערות, ילדים וילדות.
הקבוצה עלתה לליגה הלאומית בכדורסל בתום עונת 2024/2025 ותשחק בליגה לראשונה מאז פירוקה
מכבי אשדוד ידועה כמועדון בעל בסיס אוהדים רחב, אף על פי שמספר רב של חילוקי דעות בעשור השני של המאה ה-21, גרמו לריחוק משמעותי ומתמשך בין הקהל למועדון.
ארגון "DM09" (הדולפינים), שהוקם ב-7 במרץ 2009, הוא ארגון האוהדים של מכבי אשדוד ודואגים לשירי קהל, תפאורות וכדומה (ארגון הדולפינים היה גם הארגון הראשון שהגיע ועודד במשחקי מכבי עירוני אשדוד כאשר המועדון הוקם מחדש ב-2015).
בעונת 2010/2011 זכו אוהדי הקבוצה ב"פרס הקהל ההוגן" של מנהלת ליגת העל.
להפועל גדרות (לימים מכבי גדרות) היה גוש עידוד מרכזי בין השנים 2014 - 2015 הידוע בשם "גדרות פנאטיקס" לאחר סכסוכים פנימיים בגוש הם התפרקו.
ראו: רשימת כדורסלני מכבי אשדוד
מכבי בנות אשדוד היא קבוצת כדורסל ישראלית המתמודדת בליגת העל בכדורסל נשים ובטורניר היורוקאפ.
אולמה הביתי של הקבוצה הוא "היכל טוטו הקריה" שבאשדוד.
הקבוצה הוקמה בשנת 1974 על ידי מלכה ברש, (שחקנית מכבי תל אביב ונבחרת ישראל), שאספה קבוצת נערות בעיר והצליחה לגבש ולאמן אותן לקבוצה תחרותית במסגרת ליגה.
הקבוצה נרשמה לראשונה בעונת 1975/1976 באיגוד הכדורסל תחת אגודת מכבי אשדוד.
בשנים הראשונות שיחקה הקבוצה בליגה א' (מחוז מרכז) והתבססה על שחקניות מקומיות כגון: המאמנת/שחקנית מלכה ברש, סיגל וצהלה סוגבקר, מרי אסייג, דניאלה אילוז, הלן סדרס, גלית אזוגי, שרון בנישתי, אידית כהן, שגית בן טובים ואיריס וקסמן.
בעונת העפילה הקבוצה לליגה הארצית.
בעונת (עם המאמנת מלכה ברש), העפילה הקבוצה לליגה הלאומית.
השחקניות הבולטות היו: מירי ברוש, שרית פרג' ואירן אלקי.
בעונת (עם המאמן טל אריה) הגיע המפנה והקבוצה התמודדה מול מכבי תל אביב על הכרטיס לליגת העל וסיימה במקום הראשון בליגה הלאומית, אך "ויתרה" על השתתפותה בליגה הבכירה עקב בעיות תקציביות של המועדון.
בעונה שלאחר מכן (), עם צירופה של השחקנית ויקה רודובסקי, התמודדה הקבוצה שוב על הכרטיס הנכסף ושוב זכתה בו והפעם "אישרה" את השתתפותה, לראשונה בתולדותיה בליגת העל.
ניצחון הבכורה של הקבוצה בליגת העל הגיע רק במחזור ה-9 (54-71) מול קבוצת מכבי רעננה.
למרות שמונה הפסדים בפתיחת העונה, עם המאמן טל אריה שחזר מרמלה, עשתה הקבוצה את הבלתי ייאמן והעפילה לחצי גמר הפלייאוף מול אליצור רמלה אך הפסידה בסדרה זו 3-2.
בעונת עלתה הקבוצה לשלב חצי גמר גביע המדינה, שם נוצחה על ידי קבוצת אליצור רמלה 84-64.
בתחילת עונת זכתה הקבוצה בטורניר אליצור כשניצחה במשחק הגמר את קבוצת אליצור רמלה 82-84. טורניר הפותח רשמית את עונת המשחקים, אשר התקיים ביישובי עוטף עזה.
הזרה האמריקנית של אשדוד נטשה לייסי נבחרה ל-MVP של משחק הגמר.
בהמשך העונה סיימה הקבוצה כסגנית אלופה, ניצחה בשלב רבע הגמר את קבוצת בנות השרון (3–0), בהמשך ניצחה בשלב חצי הגמר את קבוצת אליצור רמלה (3–1) והעפילה לראשונה בתולדותיה לסדרת גמר הפלייאוף על האליפות מול אלקטרה רמת השרון, שם נוצחה (3–1).
בעונת , עם המאמן עדני דגן, סיימה הקבוצה שוב כסגנית אלופה כשהפסידה בסדרת גמר הפלייאוף לאליצור רמלה (3–0).
בעונת זכתה הקבוצה לראשונה בתולדותיה בגביע המדינה, לאחר ניצחון בגמר מול קבוצת אלקטרה רמת השרון 50-63. בסיום העונה זכתה גם לראשונה באליפות ליגת העל, לאחר ניצחון (2-3) בסדרת גמר הפלייאוף מול קבוצת אליצור רמלה ובכך השלימה "דאבל היסטורי" בתולדות המועדון.
ב-7 בפברואר 2013 זכתה הקבוצה, בפעם השנייה ב"גביע המדינה", לאחר שגברה על קבוצת הפועל פתח תקווה בתוצאה 68-95. באפריל הפסידה 2-3 בסדרת הגמר את האליפות לאליצור רמלה.
בתחילת עונת , בעקבות תמיכה כלכלית של קבוצת הכדורגל מ.ס.
אשדוד, שינתה הקבוצה את שמה ל"מ.ס.
כמו כן שונו צבעי התלבושת והלוגו הרשמי לצבעי צהוב ואדום.
ב-23 באוקטובר 2013 זכתה הקבוצה בפעם השנייה בגביע ווינר לאחר ניצחון בגמר 70-76 מול קבוצת אליצור רמלה.
באפריל 2014 זכתה הקבוצה באליפות המדינה בפעם השנייה בתולדותיה לאחר שגברה בסדרת הגמר 1-3 על אליצור רמלה.
באמצע חודש מרץ 2015 חזרה הקבוצה למרכז הספורט מכבי לאחר שנתיים תחת השם "מ.ס", בנוסף הוחלט להנציח את זכרו של חייל צה"ל בן וענונו שנפל במבצע צוק איתן.
בתאריך 16 באפריל 2015 זכתה הקבוצה באליפות ה-3 בתולודותיה לאחר שהביסה 3–0 בסדרת הטוב מ-5 את היריבה המושבעת אליצור רמלה.
ב-17 במרץ 2016 זכתה בפעם השלישית בגביע המדינה לאחר שהביסה בקלילות 70-49 את מכבי רמת חן.
ב-18 באפריל 2016 זכתה הקבוצה באליפות ה-4 בתולדותיה (והשלישית ברציפות) לאחר שגברה 3–2 על מכבי רמת חן בסדרת הטוב מ-5 והשלימה זכייה בדאבל שני בתולדותיה.
ב-20 באפריל 2017 זכתה הקבוצה באליפות ה-5 בתולדותיה (והרביעית ברציפות) לאחר שגברה 3–1 על מכבי רמת חן בסדרת הטוב מ-5.
ב-9 באפריל 2018 זכתה הקבוצה באליפות ה-6 בתולדותיה (והחמישית ברציפות) לאחר שגברה 0-3 על אליצור רמלה בסדרת הטוב מ-5 והשלימה זכייה בדאבל שלישי בתולדותיה.
ב-2020 הליגה הופסקה בשל מגפת הקורונה העולמית והקבוצה סיימה במקום השני בלבד לאחר שהליגה הוקפאה.
ב-2021 ו-2022 הגיעה הקבוצה להיות סגנית האלופה פעמיים ברצף, לאחר שהפסידה פעמיים 2-3 בגמר הליגה למכבי עירוני רמת גן ולאחר מכן לאליצור רמלה בהתאמה.
ב-19 בינואר 2023, זכתה הקבוצה בגביע המדינה החמישי שלה כאשר גברה 78:84 על מכבי חיפה, לאחר משחק דרמטי שכלל הארכה.
בתחילת עונת אישרה הקבוצה את השתתפותה לראשונה בתולדותיה במפעל האירופאי, של גביע היורוקאפ ולא עברה את שלב הבתים.
ב-6 ביולי 2014 הוגרלה הקבוצה לשחק בבית A של היורוקאפ ביחד עם קבוצת דינמו מוסקבה, אלופת אירופה נכון לאותה התקופה.
ב-6 בנובמבר 2014 גברה הקבוצה בבית לעיני 1800 אוהדים על אלופת אירופה דינמו מוסקבה בתוצאה 78:71 ובחוץ ניצחה אותה 76:59. בתאריך 4 בדצמבר 2014 העפילה הקבוצה באופן מעשי לשמינית גמר גביע היורוקאפ ובתאריך 18 בדצמבר ניצחה 78:61 את אדנה בוטאס והעפילה לשמינית הגמר דרך המקום הראשון בביתה.
ב-22 בינואר 2015 ניצחה הקבוצה 60:50 את צ'בטקה הרוסית, השלימה ניצחון כפול (לאחר 71:67 במשחק הראשון) והעפילה לראשונה בתולדותיה לרבע גמר גביע היורוקאפ.
ב-11 בפברואר 2015 הביסה הקבוצה בחוץ 60:87 (137-165 בסיכום שני מפגשים) את "אוניקה שופרון" ההונגרית ועלתה לחצי גמר היורוקאפ.
ב-26 בפברואר 2015 ניצחה הקבוצה בביתה את וילאנובה ליל ב-9 נקודות הפרש, כעבור שבוע ב-5 במרץ 2015 הקבוצה שיחקה בחוץ והייתה צריכה לנצח או להפסיד עד 8 נקודות.
אך הקבוצה הפסידה ב-16 הפרש ובכך סיימה את דרכה בגביע היורוקאפ בשלב חצי הגמר תוך כדי שהיא זוכה למחמאות רבות מצד פוליטיקאים וגופי תקשורת רבים.
בחודש יוני 2016 הקבוצה נרשמה שוב למפעל היורוקאפ לאחר היעדרות של שנה אחת.
בדצמבר 2016 צלחה הקבוצה את שלב הבתים והבטיחה את עלייתה לשלב הבא.
המסע האירופאי של עונת 2014/15 בנוסף להצלחותיה הרבות של הקבוצה גרמו לה פופולריות רבה בקרב תושבי העיר אשדוד ורבים מהם מגיעים כמידי שבוע למשחקי הקבוצה, בנוסף הקבוצה היא מהבודדות בליגת העל בכדורסל נשים שאוהדיה מגיעים גם למשחקי החוץ.
ראו: רשימת כדורסלניות מכבי בנות אשדוד
המועדון מפעיל 6 קבוצות מצליחות נערות-א (לאומית), נערות-א (מחוזית), נערות-ב עתיד (לאומית), נערות-ב הישג (מחוזית), ילדות וקטסל.
בנוסף לכך, הקבוצה מפעילה בית ספר לכדורסל כבסיס למחלקת הנערות שמהן נבנה העתיד של המועדון.
מכבי אשדוד - בדמינטון מידע כללישנת הקמה1967אולם ראשימקיף ה'אולם משנימקיף ב'מאמן ראשיאריאל שאינסקי תאריםמספר אליפויות15
מכבי אשדוד בדמינטון הוא מועדון הבדמינטון של אגודת מכבי אשדוד, אחד ממועדוני הבדמינטון הגדולים והוותיקים בישראל.
המועדון הוקם בשנת 1967 וכולל קבוצות ליגה מקצועיות, קבוצות חובבים וקבוצת ילדים ונוער.
בזמן המנדט הבריטי, המשחק היה מקובל אצל חיילים מהצבא הבריטי.
אחרי קום המדינה שחקו בדמינטון בחיפה וכן בבאר שבע בשנות ה-60 – יוזמת עולים מהודו.
ב-1967 הוקם מועדון באשדוד ביוזמת יוסף גפן שהתחיל את דרכו כמפגש שכנים על הדשא של בית משותף, ולאחר כמה חודשים מצא קורת גג בבית מכבי שרק נבנה.
באותם ימים הוקם מועדון בכפר שמריהו וכתוצאה ממכתב של מכבי אשדוד לעיתונות נקשר קשר בין שלושה מועדונים שהיו קיימים אז בישראל: באשדוד, חיפה וכפר שמריהו.
ב-3 בדצמבר 1968 התקיים המפגש הראשון בין מועדוני בדמינטון בישראל כאשר קבוצת מכבי אשדוד נסעה לכפר שמריהו.
אז התחילה פעילות בין שלושת המועדונים והוחלט לארגן אליפות ליגה.
המועדונים בכפר שמריהו ובחיפה הפסיקו לפעול במשך השנה.
וכך מכבי אשדוד נשארה בודדה בישראל.
בשנת 1968 הוגשה בקשה לאיגוד הבינלאומי לקבל את מכבי אשדוד כחברת משנה (במקום גוף לאומי שאז לא קיים).
הבקשה התקבלה ובין היתרונות היו קבלת מידע על ענף הבדמינטון בעולם ועדכונים לחוקה.
במשך חמש שנים מכבי אשדוד המשיכה לפעול כמועדון הבדמינטון היחידי בישראל עד להקמת מועדון הבדמינטון של הפועל פרדס חנה.
באותה שנה (1975) מכבי אשדוד ארגנה אליפות פתוחה בהשתתפות 11 שחקנים כולל שניים מחו"ל (הודו ותאילנד) שהיו סטודנטים באוניברסיטה העברית בירושלים.
בשנת 1975 הוקמו מועדוני בדמינטון באשקלון, גבעתיים וראשון לציון וב-1976 לאחר תקופה של מפגשים ידידותיים בין מועדונים הוחלט על הקמת האגודה הישראלית לבדמינטון ונבחרו כמנהיגי הענף הראשונים בישראל: יוסף גפן (נשיא) ומיכאל שניידמן (סגן נשיא).
מיד התחילה פעילות מוגברת ובין היתר תוכננו משחקי ליגה, אליפויות לבוגרים, נוער וילדים וגם קורס למדריכים במסגרת מכון וינגייט.
באותה שנה הוגשה בקשה להתקבל לאיגוד הבינלאומי, אך הבקשה נדחתה עקב התנגדותן של שתי מדינות - איראן ושוודיה, כתוצאה מפעילות נמרצת על ידי יואל האסקל, יו"ר מכבי אירופה ויליד שוודיה, האחרונה חזרה מהתנגדותה.
האסקל גם הדגיש כי השתתפות שחקני ישראל באליפות העולם בשוודיה (ב-1977) תעזור כדי להשפיע בצורה חיובית על קבלת ישראל כחברת האיגוד הבינלאומי.
כיוון שמכבי אשדוד הייתה חברת האיגוד הבינלאומי הוחלט לשלוח משלחת לאליפות העולם בשם "מכבי אשדוד".
שני שחקנים ויקטור יוסים ודוד זכריה וראש משלחת יוסף גפן נסעו על חשבונם.
להפתעת השלושה דגל ישראל הונף באולם לצד דגלי 26 מדינות נוספות, עובדה שהייתה שנויה במחלוקת בשנים אלו.
באספה הכללית של האיגוד הבינלאומי ישראל התקבלה כחברה, והחברות של מכבי אשדוד בוטלה.
ב-1977 הוחלט לצרף את ענף הבדמינטון למשחקי המכביה, ולכינוס הפועל ב-1979. הענף נכלל לאגודות הספורט של הפועל, מכבי ואליצור.
בשנת 1979 נבחרת ישראל בבדמינטון השתתפה לראשונה בתחרות בינלאומית בחו"ל כאשר הופיעה כקבוצה אורחת בתחרות La Plume D'or שהתקיימה בפורטוגל.
מאז נבחרות ישראל ושחקני ישראל משתתפים בתחרויות שונות באירופה.
בדמינטון התקבל כענף בהתאחדות לספורט בישראל, דבר המאפשר יותר פעילות הן מבחינה לאומית והן מבחינה בינלאומית ולבוגרים ולנוער, והרבה מכך הודות להקמת ותחזוק המועדון מכבי אשדוד שייצא שחקנים, ארגן תחרויות והשתתף בייסוד ספורט זה בישראל.
כיום המועדון מקיים קבוצות ליגה מקצועיות, קבוצות חובבים וקבוצת ילדים ונוער.
משפחת גפן היא ממייסדות ענף הבדמינטון בישראל.
יוסף גפן הוא ממקימי הבדמינטון בישראל, היה יו"ר איגוד הבדמינטון הישראלי בשנים 1976 ועד 1986. אשתו של יוסף גפן היא דבורה גפן שהייתה פעילה במזכירות הבדמינטון במשחקי המכביה של שנות 1977, 1981, ו-1985 וגם פעילה בארגון ואף השתתפות באליפויות ישראל רבות.
החל משנת 2013 מתקיימת "אליפות אשדוד הפתוחה על שם דבורה גפן" לציון זכרה.
שי גפן, נכדו של יוסף גפן, הוא שחקן פעיל מצטיין בתחום הבדמינטון, ואלוף ישראל ליחידים לשנים: 2002, 2003 ו-2005.
משפחת מוזס גם היא פעילה בתחום הבדמינטון: גדי ושושנה מוזס (בני דודים) שיחקו בנבחרת ישראל ובתחרויות בחו"ל בהצטיינות.
יצחק סוריה וברודיה סרויה שיחקו יחד בנבחרת ישראל בתחרות בחו"ל.
עד שנת 2010 שימש ראובן מוזס כמאמן הראשי במועדון.
בשנת 2007 התווסף לסמל המספר 40. שמציין 40 שנות פעילות למועדון.
תארים קבוצתיים ואישיים בתחום הבדמינטון למועדון
אלופי ישראל מכבי אשדוד ליחידים
1989 - ראובן וסיגל מוזס - אלופי זוגות מעורבים במשחקי המכביה
2017- אריאל שאינקי- אלוף זוגות גברים במשחקי המכביה
2022- אריאל שאינסקי- אלוף זוגות מעורבים במשחקי המכביה
דבורה גפן - תואר אחד
יצחק סרויה - 2 תארים
ניסים דוק - 2 תארים
עיטור הוקרה מה - BWF הוענק ליוסף גפן על פיתוח הבדמינטון בישראל.
מכבי אשדוד היא אגודת ספורט ישראלית מהעיר אשדוד.
האגודה הוקמה בשנת 1961 ומשתייכת לתנועת מכבי הארצית.
יו"ר האגודה המכהן הוא יצחק גבאי.
האגודה הוקמה באשדוד בשנת 1961 על ידי מאיר ארגמן ומספר ספורטאים שהאמינו שבעיר הצעירה יש מקום לאגודת ספורט "מכבי".
חגיגות הפתיחה של הסניף האשדודי נערכו במסגרת מרוץ הלפיד ה-17 שהסתיים בעיר.
ב-12 באוגוסט 1963 הונחה אבן הפינה לבניין "בית מכבי" בעיר.
אך ההקמה לא הייתה כל כך פשוטה, שכן באותם ימים הייתה באשדוד תנועת הסתדרות חזקה.
מטרת ייסוד האגודה הייתה הקמה של קבוצה חברתית אחרת.
וספורטיבית טהורה, שהפעלתה נעשתה בהתנדבות של שחקנים, פעילים ואוהדים אשר רכשו מכספם את הביגוד וההנעלה ומימנו את ההוצאות של נסיעה לתחרויות.
מרכז מכבי כמעט ולא תקצב את האגודה בימיה הראשונים והיא התקיימה בין היתר מתרומות של מועדון רוטרי ובנקים שונים.
האגודה בתחילתה מנתה 6 ענפים: כדורגל, כדורסל, טניס שולחן, ג'ודו, קליעה למטרה והמכבי הצעיר.
תחילה הוקמה קבוצת הכדורגל "מכבי אשדוד" ששחקניה הראשונים היו: אברהם יפרח, יהושע פרץ (ממקימי נמל אשדוד) ששיחק בהגנת הקבוצה.
קלוד ומאיר בן הרוש שהגיעו לקבוצה היישר מהמלחמה באלג'ירה וכן שלמה לסרי, צביקה כספי ובן ישי.
לימים הפכה הקבוצה למכבי עירוני אשדוד, ובשנת 1999 אוחדה עם הפועל אשדוד לקבוצה חדשה שנקראת מועדון ספורט אשדוד והוקמה מחדש כקבוצת אוהדים בליגה ג'.
בהמשך הוקמה קבוצת הכדורסל בייסודם של שחקני מכבי קהיר בעבר, כשהבולט ביניהם היה אברהם טחן (לימים סגן-אלוף בצה"ל).
וכן זיזי סנדרס, דדי עמר, שלמה קנולר (מנהל מפעלי רוגוזין) וגד שליפר (מחלוצי חברת החשמל).
לאחר מכן הוקם ענף הג'ודו בייסודו של המאמן צ'רלי אויזרט וענף הבדמינטון בייסודו של יוסף (ג'ף) גפן.
וכן ענף הקליעה למטרה וכן המכבי הצעיר אשר הכניס את הלפיד של מרוץ הלפיד ה-17 לאשדוד בחודש דצמבר 1961.
בין מקימי האגודה ופעיליה היו: מאיר ארגמן (המייסד ויושב הראש במשך 10 שנים), סם בלום (יושב הראש השני של האגודה), אריה קלנג, אלברט שריקי, דוד טובול, אברהם דאובר, צ'רלי אויזרט, אליהו שידלובסקי, אברהם יפרח ואברהם טחן.
לאגודה כיום מספר קבוצות המתחרות בענפי ספורט שונים ובהן:
מכבי עירוני אשדוד - בליגה א' בכדורגל
מכבי אשדוד/גדרות (כדורסל) - בליגה הארצית בכדורסל
מכבי בנות אשדוד - בליגת העל בכדורסל נשים
מכבי אשדוד (שחייה) - ממועדוני שחייה תחרותית המובילים בארץ
מכבי אשדוד (בדמינטון) - מועדון ותיק ומוביל בתחומו
מכבי אשדוד (כדורעף) - בליגה הארצית בכדורעף ובליגת העל בכדורעף נשים
מכבי אשדוד (כדורמים) - בליגות הנוער בכדורמים
מכבי עירוני אשדוד בטניס - מועדון עם קבוצות בכל הגילאים
מכבי "נווה יהונתן" אשדוד בקריקט - מהמובילים בארץ
עמותת שחייני אשדוד היא אגודת שחייה ישראלית מאשדוד.
העמותה היא מחלקת השחייה באגודה של מכבי אשדוד והיא מאגודות השחייה המובילות בישראל.
האגודה הוקמה ב-1991 על ידי המאמן ד"ר ולדימיר סופר, המשמש גם יו"ר ועדה מקצועית באיגוד השחייה ורכז הארצי של השחייה במרכז מכבי.
עיקר הפעילות של האגודה היא קידום נוער למצוינות.
וישנם כ-770 פעילים רשומים מגיל 5 ומעלה.
ההישג הגדול ביותר הוא זכייתה של ורד בורוכובסקי במדליית ארד באליפות אירופה לנוער בשנת 2002.
עדי כהן זכתה בשתי מדליות זהב ב-100 ו-200 מטר גב.
אלכס קולונטרוב זכה במדליית ארד ב-200 חזה ודימה מאומוב זכה במדליית ארד במשחה שליחים כנציג נבחרת ישראל במכביה.
באגודה קיימת גם קבוצת "מאסטרס" לגילאי בוגרים ותיקים.
האגודה מתאמנת בבריכות: בית לברון, בריכת חרצית ובריכת בועות.
מכבי "איתי" באר יעקב היא קבוצת כדורסל בישראלית מהעיר באר יעקב המשחקת בליגה הארצית.
הקבוצה בגלגולה הראשון התפרקה בקיץ 2014, והוקמה מחדש תחת השם מכבי עצמה באר יעקב.
הקבוצה הוקמה בשנת 1998 ושיחקה בליגות הנמוכות עד עונת 2006/07 כשהעפילה לליגה הארצית, שם שיחקה שנתיים.
בעונה הראשונה (2007/08) זכתה הקבוצה בגביע האיגוד.
בעונה השנייה (2008/09) עם המאמן חיים אדחוח העפילה לראשונה בתולדותיה לליגה הלאומית.
המועדון מפעיל 4 קבוצות במחלקת הנוער.
הקבוצה מארחת באולם מרכז מקס.
המאמן חיים אדחוח מאמן את קבוצת הנוער ילדים א', שבעונות 2012/2013 ו-2013/2014 זכתה באליפות פעמיים ברצף מבלי הפסד אחד.
ב-4 בינואר 2011 ארעה טרגדיה במועדון כששחקן הקבוצה איתי לוי התמוטט במהלך אימון שגרתי מדום לב ונפטר.
בעקבות כך, התווספה לשם הקבוצה המילה "איתי".
ונקבע טורניר שנתי לזכרו של השחקן.
בעונת 2011/2012 העפילה הקבוצה לסדרת הגמר של הפלייאוף של הליגה הלאומית, והפסידה 3:1 להפועל תל אביב.
באותה עונה העפילה לרבע גמר גביע ושם הפסידה למכבי אשדוד.
בין השחקנים ששיחקו בעונה זו: יפתח בוכמן, יועד בית יוסף, דרו האוזמן, איגור סימין, יונתן לוי, המתאזרח כריס ווטסון, צמד הזרים נייט מילר וג'רמיין הול וכן, נדב דבש, כפיר חודרה תומר בסלר מתי עשור וליאור חסון הצעירים.
בעונת 2012/2013 התקשתה באר יעקב לשחזר את ההישג של העונה שקדמה לה, וסיימה בפלייאוף התחתון במקום התשיעי, וזאת על אף ששיחקו בקבוצה שחקנים כדוגמת: אבי אליהו, ינעם אירם, איגור סימין והזר שהגיע באמצע העונה והיה תוספת כח משמעותית, ג'וש אלכסנדר.
בעונת 2013/2014 הקבוצה חוותה עונה קשה שהחלה בסאגה מתמשכת על הבעיות הכספיות והקבוצה כמעט הורדה ליגה, הקבוצה פתחה את העונה בליגה הלאומית אך הקבוצה נבנתה בעיקר סביב שחקנים צעירים, ובסוף העונה הקבוצה סיימה במקום ה-13 ונשרה לליגה הארצית.
עם זאת הגיעה לשלב שמינית הגמר בגביע המדינה.
בקיץ 2014 התקבלה ההחלטה הסופית לסגור את הקבוצה עקב בעיות כלכליות.
בעונת 2023/2024 הקבוצה זכתה באליפות ליגה א' מרכז והעפילה לליגה הארצית.
בעונת 2024/2025 שיחקה הקבוצה בליגה ארצית דרום, וסיימה במקום השביעי.
מכבי ברלין הוא מועדון כדורגל גרמני-יהודי מברלין, שהוקם ב-1970 כממשיך דרכו של מועדון בר כוכבא ברלין.
שורשיה של אגודת הספורט מכבי ברלין באגודת "בר כוכבא ברלין" אשר הוקמה ב-1898. בר כוכבא ברלין היה אחד מארגוני הספורט היהודים הגדולים בעולם ב-1930, אז מנה 40,000 חברים מ-24 מדינות.
האגודה הייתה חלק מאגודת בר כוכבא הכללית, אגודת סטודנטים יהודית ציונית, שהוקדשה לקידום החינוך הגופני והספורט בקרב היהודים.
בר כוכבא ברלין כללה גם מחלקת כדורגל, שהתמודדה בליגות העירוניות של ברלין בין השנים 1911 – 1929. בשנת 1929 התאחדה תנועת בר כוכבא עם תנועת הכח ברלין כדי לייסד את תנועת "בר כוכבא-הכח".
קבוצת הכח ברלין הייתה קבוצה מצליחה יחסית שהצליחה להתמודד בליגות הנמוכות של האליפות הגרמנית ונחשבה למועדון כדורגל מקצועני מוצלח למדי בשנים 1925 – 1927.
עם עליית הנאצים לשלטון ב-1933 החלה אפליה נגד יהודים, וב-1933 קבוצות כדורגל יהודיות נדחו על ידי איגודי הספורט ולא ניתן להן להשתתף בתחרויות הכלליות.
הקבוצות היהודיות הוגבלו לטורנירים וליגות מוגבלות.
ב-1938 בוטלו הקבוצות היהודיות כליל כאשר האפליה הפכה לרדיפה.
חלק מחברי בר כוכבא עלו לארץ ישראל ב-1933 והתיישבו ברחובות, שם הצטרפו למכבי רחובות.
כמו כן חברי הכח ברלין הקימו את קבוצת הכח תל אביב.
לאחר מלחמת העולם השנייה וחידוש הקהילה היהודית בברלין, הוקמו מחדש אגודות הספורט היהודיות.
כיום אגודת מכבי ברלין כוללת 600 חברים.
האגודה מעודדת דו-שיח נרחב בין יהודים ולא-יהודים בהקשרי ספורט.
ב-2023 מכבי ברלין זכתה לראשונה בתולדותיה בגביע ברלין המקומי בניצחון 1–3 על ספרטה ליכטנברג בגמר הטורניר.
בעקבות זאת, בעונת 2023/2024 הקבוצה השתתפה לראשונה בתולדותיה בסיבוב הראשון של הגביע הגרמני.
שם פגשה הקבוצה ב-13 באוגוסט 2023 את וולפסבורג מהבונדסליגה, והפסידה 0–6.
אחת מהכוכבות הגדולות של הקבוצה הייתה לילי חנוך שיאנית עולם בזריקת דיסקוס (1922), הדיפת כדור ברזל (1925), שותפה לשיא העולם בריצת שליחות 4x100 מטר (1926) ושיאנית גרמניה בקפיצה לרוחק.
בין האתלטיות המצטיינות ניתן לציין את מרתה יעקב אלופת גרמניה (1929), חמישית בעולם וסגנית אלופת המכביה השנייה (1935) בהטלת כידון.
מועדוני כדורגל יהודיים ממשיכים להיאבק באנטישמיות שעדיין רווחת בגרמניה.
באוקטובר 2006, למשל, במהלך משחק בין מכבי ברלין לאלטגליניק ברלין (VSG Altglienicke Berlin) במסגרת הליגה השנייה של מחוז ברלין, אוהדי הקבוצה היריבה קראו קריאות אנטישמיות כנגד שחקני הקבוצה היהודית, בינן "גז ליהודים", "אושוויץ חזר" ו"פיהרר, פיהרר".
המקרה זכה לכיסוי תקשורתי נרחב של כלי התקשורת בגרמניה, ובישראל.
מכבי דרום תל אביב היא קבוצת כדורסל ישראלית מהעיר תל אביב, המשמשת כקבוצת בת של מכבי תל אביב.
כיום מאמן את הקבוצה קובי בוכריס.
הקבוצה מארחת באולם הספורט הדר יוסף.
הקבוצה היא אחת מקבוצות הכדורסל הוותיקות בישראל והיא נמנית עם שמונה מייסדות ליגת המבחן הראשונה בשנת 1954.
מאז התמודדה הקבוצה בליגה הלאומית בכדורסל, כשזאת הייתה הליגה הראשונה, עד עונת 1961/1962, אז ירדה לליגה השנייה.
בעונת 1975/76 הוביל אותה המאמן צביקה שרף חזרה לליגה הלאומית, אך בעונת 1978/1979 נשרה שוב לליגה הארצית.
בעונת 1983/1984 הצטרפה שוב לליגה הבכירה אך ירדה ליגה עוד באותה עונה, שהייתה לפעם האחרונה שהקבוצה שיחקה בליגה העליונה.
מגרש הבית של הקבוצה היה מגרשה הפתוח הוותיק של קבוצת מכבי תל אביב ברחוב מכבי ב"לב העיר", כ-300 מטרים צפונה מכיכר מגן-דוד.
המגרש היה בסמוך לקולנוע אורלי ולמועדון הטניס של מכבי תל אביב ברחוב טשרניחובסקי.
בין השאר שיחקו בשורותיה: מוטי בן דוד, דוד פריש, מיכה שוורץ, גלעד כץ, שי סידלמן, איציק כהן, עידו מנדל, חן ליפין, עודד קטש, מרטין מיורספ, צביקה שרף, רוני בוסאני ופיני גרשון.
אימנו בקבוצה: מולי קצורין ומוטי ארואסטי.
באמצע שנות התשעים התאחדה מכבי דרום תל אביב עם הפועל קריית גת ונקראה בשם מכבי דרום/קריית גת.
בשנת 2000 הקבוצה התפרקה וחדלה מלהתקיים.
בתחילת עונת הוקמה הקבוצה מחדש וכיום מתמודדת בליגה א' מחוז מרכז.
מכבי דימונה היא קבוצת כדוריד ישראלית מהעיר דימונה המתמודדת בליגת העל בכדוריד.
המועדון הוקם בשנת 1983 והשתתף שנים רבות בליגה האחרונה בכדוריד.
בתום עונת 2016/2017 העפילה לליגה הלאומית.
בעונת 2017/2018 לא הצליחה הקבוצה להעפיל לליגת העל, כשהפסידה במפגש כפול מול מכבי אבישי מוצקין.
בתאריך 31 במרץ 2019 העפילה לראשונה בתולדותיה לליגת העל בכדוריד, לאחר ניצחון ביתי 27–42 במחזור האחרון מול א.ס רמת השרון.
לאחר סיום העונה, נפגשה הקבוצה לגמר "גביע ברנר" מול מכבי תל אביב והפסידה בתוצאה 25–34.
לאחר ההעפלה היסטורית, נקלעה הקבוצה בקשיים לגיוס תקציב ראוי לליגה הבכירה.
אך הירתמות של מנכ"ל מכבי ישראל נאור גלילי לגיוס משאבים ותמיכה הביאה לפתרון והקבוצה אישרה את השתתפותה בליגה.
הקבוצה מארחת באולם הפיס החדש, הממוקם במתחם הקאנטרי קלאב שבצפון העיר.
ב-6 ביוני חתם המאמן הפורטוגלי נונו אלברז ששימש כמנהל טכני בנבחרת הנוער של פורטוגל בכדוריד ואימן קבוצות מליגת העל הפורטוגלית בכדוריד ביניהן בנפיקה וספורטינג ליסבון.
חתימה זו של נונו אלבארז הופכת אותו למאמן הזר השני בהיסטוריה של מועדון מכבי דימונה בכדוריד ולזר השני בתולדות המועדון לאחר המאמן לשעבר אנדראה וויסקוביץ.
ב-12 ביוני חתם השוער הפורטוגלי תומאס ואלנטה ואן זלר במועדון מכבי דימונה בכדוריד וזה הופך אותו לשחקן הזר הראשון בתולדות סגל שחקני המועדון והזר השלישי בקבוצה כולה לאחר המאמן הפורטוגלי נונו אלברז.
תומאס ואלנטה ואן זלר (שוער)
המועדון מפעיל מחלקת נוער ובה 4 קבוצות גיל, ומחלקת נערות ובה שתי קבוצות גיל.
קבוצת הנערים של האגודה היא אלופת המדינה לעונת 2018/2019.
מכבי AOV אשדוד היא קבוצת כדורעף ישראלית מהעיר אשדוד, המשתתפת בליגת העל בכדורעף.
המועדון הוקם במקור כמסגרת אזורית לכדורעף חופים ובהמשך התרחב למועדון המפעיל גם קבוצות כדורעף באולמות.
קבוצת הבוגרים מארחת באולם הספורט החדש של בית הספר ממ"ד הקריה, המכיל 400 מקומות ישיבה.
בשנת 2004 הוקמה קבוצת מכבי אשדוד בכדורעף שהגיעה עד לליגה הלאומית בתום עונת 2005/2006, אך לא שרדה יותר מעונה אחת וירדה בחזרה לליגה הארצית ולא הצליחה להתרומם.
המועדון הנוכחי הוקם בשנת 2014 על ידי אלכס בובריק ואורי שפירא.
תחילה כמועדון לכדורעף חופים ולאחר שנתיים התחבר המועדון למכבי ישראל והתרחב להפעלת מחלקת נוער ונערות באשדוד וגן יבנה.
קבוצת הבוגרים והבוגרות של המועדון העפילו לליגת העל בזמן קצר של שנתיים.
נכון לעונת 2022/23, משחקת מכבי AOV אשדוד בליגה הארצית (השלישית בטיבה).
מכבי בנות עמק חפר הוא מועדון כדורגל נשים, הכולל קבוצה המשחקת בליגת העל בכדורגל נשים.
המועדון נוסד בשנת 2014 על ידי אירית אברהמי שחיפשה מסגרת כדורגל לבנותיה כשחזרה משהות ממושכת בארצות הברית.
תחילה הוקמו קבוצות ילדות ונערות ורק בעונת 2017/2018 הוקמה קבוצת בוגרות והצטרפה לליגה הלאומית בכדורגל נשים.
בעונתה השנייה הקבוצה סיימה ראשונה ועלתה לליגת העל.
כבר בעונתה הראשונה בליגת העל הפתיעה הקבוצה כשהצליחה לסיים במקום הרביעי ולהעפיל לפלייאוף העליון אך הפלייאוף לא התקיים עקב התפרצות נגיף הקורונה בישראל.
את עונת 2020/2021 סיימה הקבוצה במקום השלישי ואף העפילה לגמר גביע המדינה בו הפסידה למ.ס.
ביולי 2021 פורסם כי הקבוצה חתמה על שיתוף פעולה עם קבוצת הנשים של ויאריאל מספרד שבמסגרתו שחקניות מהקבוצה ישחקו בויאריאל ותיפתח בישראל אקדמיה לכדורגל עבור נערות וילדות.
מכבי אשקלון היא קבוצת כדורגל ישראלית מהעיר אשקלון, אשר משחקת בליגה ג'.
הקבוצה הוקמה בשנת 1962 על ידי דני אביוב וויליאם שמעוני ושיחקה בעיקר בליגות הנמוכות.
בעונת הבכורה של הקבוצה היא עלתה לליגה ב', אז הליגה השלישית.
בעונה שלאחר מכן הקבוצה ירדה חזרה לליגה ג'.
הקבוצה חזרה לליגה ב' בעונת 1969/1970, ואחרי שלוש עונות ירדה שוב לליגה ג' בסוף עונת 1971/1972. בעונת 1975/1976, הקבוצה חזרה לליגה ב', שהפכה בסוף העונה לליגה הרביעית בעקבות הקמתה של הליגה הארצית כליגת המשנה.
הקבוצה שיחקה בליגה זו עד עונת 1983/1984, שבסיומה ירדה לליגה ג'.
בשנות התשעים הקבוצה החלה תקופת הצלחה ועלתה לליגה א', אז הליגה השלישית, בעונת 1997/1998. בסוף עונת 1998/1999, בה הקבוצה הייתה מקום אחד מהעלייה לליגה הארצית, שהייתה אז הליגה השנייה, ליגה א' הפכה לליגה הרביעית והליגה הארצית הפכה לליגה השלישית, בעקבות הקמתה של ליגת העל.
בעונת 1999/2000 הצליחה הקבוצה לעלות לליגה הארצית.
בעונת 2000/2001, העונה הראשונה והיחידה עד כה בה שיחקה בליגה מקצוענית, העפילה הקבוצה לגמר גביע הטוטו של הליגה הארצית לאחר שבשלב חצי הגמר ניצחה בתוצאה 4–5 בבעיטות הכרעה את היריבה העירונית הפועל אשקלון, אחרי שהתוצאה הייתה 3–3 בתום הארכה.
במשחק הגמר עצמו, שנערך ב־7 בנובמבר 2000 באצטדיון העירוני בבת ים, הפסידה הקבוצה למכבי כפר כנא בתוצאה 2–0. בהמשך אותה עונה למכבי אשקלון היה הפרש שערים טוב יותר מהפועל נצרת עילית במאבק על ההישארות בליגה, אך בעקבות הפחתת שתי נקודות בגלל הפרה בכללי התקציב, ירדה הקבוצה לליגה א'.
הקבוצה התפרקה במהלך קיץ 2001, בעקבות חוב של למעלה מ־2,000,000 שקלים.
במהלך חמש השנים האחרונות לפני פירוק הקבוצה, עד מרץ 2001, מאמנה היה שחקן הפועל תל אביב בעבר, מוריס ז'אנו.
בשנת 2015 הקבוצה הוקמה מחדש על ידי מני יאסו.
כיום (2024) היא משחקת בליגה ג' דרום.
בשנת 2018 הוקמה מחלקת נוער של הקבוצה.
מחלקת הנוער של מועדון הכדורגל מכבי אשקלון אחראית על פיתוח שחקני הכדורגל הצעירים במועדון.
המחלקה מעניקה הכוונה והדרכה לשחקנים צעירים, במטרה לפתח את כישוריהם ולהכשירם לכדורגל תחרותי.
מחלקת הנוער של מכבי אשקלון מעניקה שני מסלולים לשחקני הכדורגל, מסלול האקדמיה - בית הספר לכדורגל ומסלול תחרותי (ליגה) במסגרת ההתאחדות לכדורגל בישראל.
מחלקת הנוער של מכבי אשקלון נחשבת כיום למובילה בתחומה בעיר אשקלון וידועה במחויבותה לפיתוח כישרונות צעירים, והביאה למספר שחקנים בולטים שהמשיכו לשחק כדורגל מקצועני.
המחלקה מאוישת על ידי מאמנים מנוסים אשר מסורים לסייע לשחקנים צעירים למצות את הפוטנציאל שלהם.
את קבוצות הילדים הראשונות בעיר הקים אלי מלכה.
ההישג הגדול היה עלייה לליגה השנייה וניצחון בדרבי על הפועל אשקלון.
שחקנים ידועים של הקבוצה יוסי סימן טוב, מונדי כחלון, פנחס בואצ'י, שלומי גלבר, יורם רובל ועוד.
בעונת 1975/1976, קבוצת הנוער עלתה לראשונה לליגה המחוזית (ליגת העל לנוער היום).
מאמן הקבוצה היה סולינו סבן, קפטן הקבוצה היה איציק אקריש ומנהל הקבוצה היה פאול מרקוביץ'.
תארים והישגים – מחלקה בוגרת
גביע המדינה לליגה ג' דרום:
תארים והישגים – מחלקת נוער
אליפות: 2020/2021 ועליה לליגה ארצית
אליפות: 2022/2023 ועליה לליגה ארצית
אליפות: 2023/2024 ועליה לליגה ארצית
נכון לעונת 2024/2025 משחקות בליגה הארצית: נערים א', נערים ב' ונערים ג'
מכבי בני ריינה היא קבוצת כדורגל ערבית-ישראלית מהמועצה המקומית ריינה ממחוז הצפון, אשר משחקת בליגת העל.
בתחילת שנות ה-70 שיחקה קבוצה בשם מכבי בני ריינה בליגה ד'.
בשנות ה-90 והאלפיים שיחקה מכבי בני ריינה בליגה ג' ולא הגיעה להישגים משמעותיים.
ב-2016 רכש את בני ריינה איש עסקים מקומי בשם סעיד בסול, שהחליט להשקיע בקבוצה ובשחקניה, ובסיום עונת 2016/2017 סיימה הקבוצה במקום הראשון בליגה ג' מחוז יזרעאל, העפילה מהמקום הראשון לליגה ב', ושובצה בליגה ב' צפון ב'.
בעונתה הראשונה בליגה ב' התבססה הקבוצה בליגה וסיימה במקום התשיעי.
בעונת 2018/2019 סיימה הקבוצה במקום השביעי.
בליגה ב' סיימה הקבוצה במקום השני, ובמחזור ה-25 נעצרה הליגה בעקבות מגפת הקורונה העולמית שהתפרצה.
בהכרעת בית הדין ב-23 בספטמבר 2020 עלתה בני ריינה לליגה א' על חשבונה של עירוני נשר אף על פי שהקבוצות לא שיחקו ביניהן את הפלייאוף, ולראשונה בתולדותיה, בעונת 2020/2021 החלה לשחק ריינה בליגה א' צפון.
ב-30 בדצמבר 2020 מונה אדהם האדיה למאמן הקבוצה.
בסיום העונה העפילה הקבוצה בפעם הראשונה בתולדותיה לליגה הלאומית לאחר ניצחון 2–1 על הפועל כאוכב.
בעונת 2021/2022 התחזקה הקבוצה והחתימה שחקני מפתח כמו השוער מוחמד אבו ניל, יעקב אבבה, בנג'מין קוקו, יניב בריק, אמיר עגייב, ושחקן ההתקפה ז'וליו סזאר, שהיו אחראים על מרבית שערי הקבוצה במהלך העונה.
הקבוצה השיגה רצף ניצחונות, לקראת סוף העונה הפסידה להפועל פתח תקווה ולבני יהודה תל אביב, אך ניצחה שני מחזורים לסיום את הפועל כפר סבא 0–2 ובמחזור הסיום של העונה את הפועל אום אל-פחם, והעפילה לראשונה בתולדותיה לליגת העל.
בכך השלימה הקבוצה שלוש עליות ליגה רצופות בשלוש עונות.
בסיום עונת 2022/2023 סיימה הקבוצה במקום ה-11 ובכך נשארה הקבוצה בליגת העל.
בעונת 2023/2024 עשתה הקבוצה היסטוריה נוספת כשהעפילה לפלייאוף העליון, תחת הדרכתו של שרון מימר.
בשמינית גמר גביע המדינה 2024/2025 גברה ריינה 1-2 על מכבי תל אביב והגיעה עד חצי הגמר בו הודחה בתוצאת 1–5 לבית"ר ירושלים.
בליגה סיימה הקבוצה באותה העונה במקום השמיני.
מאמן ראשי אדהם הדיהעוזר מאמןוויסאם חלילהמאמן שוערים עיד ברברהמאמן כושר יניב מדר
להלן רשימת המאמנים של מכבי בני ריינה מאז הקמת הקבוצה מחדש ב-2016:
2025 חצי גמר גביע המדינה סלובודאן דראפיץ'2025 אדהם הדיה2025–הווה
מכבי האש הוא סרט הנפשה קצר אמריקאי משנת 1935 שהופק על ידי וולט דיסני הפקות והופץ על ידי יונייטד ארטיסטס.
כוכבי הסרט מיקי מאוס, דונלד דאק וגופי המועסקים כלוחמי אש הנלחמים, פשוטו כמשמעו, בשרפה שפרצה בבית מלון.
הסרט, שבוים על ידי בן שרפסטין, כולל את קולותיהם של וולט דיסני בתור מיקי, קלרנס נאש בתור דונלד, פינטו קולביג בתור גופי ואלוויה אלמאן בתור קלרבל הפרה.
זהו הסרט הקצר ה-77 בסדרת סרטי "מיקי מאוס" שיצאו לאקרנים והשישי באותה השנה.
בעקבות שרפה שפרצה בבית מלון, הכבאים מיקי מאוס, דונלד דאק וגופי מממהרים למקום.
מיקי נוהג בכבאית, דונלד עומד על ערמת הסולם המקופל וצועק "אש!
אש!" (בגרסה העברית הוא אינו אומר דבר), בעוד גופי מכוון את החלק האחורי של הכבאית כשהוא רוכב על מעין חד-אופן.
שלושת לוחמי האש מגיעים למלון ומתחילים לעבוד.
הסרט מלא בצחקיקים שמציגים את השלישייה, באמצעות האנשה של האש והעשן, ככבאים לא יעילים.
בשלב מסוים הם מגלים שישנה אורחת באחד מחדרי המלון אשר זקוקה להצלה.
הם מוצאים את קלרבל הפרה בחדר הרחצה מתרחצת באמבטיה ושרה לעצמה, מבלי לדעת שהמלון בוער.
לאחר שגופי מנסה להזהיר אותה ללא הצלחה דרך האשנב עילי, מיקי ודונלד פורצים את הדלת באמצעות גופי כאיל ניגוח.
קלרבל נבהלת וחושבת שהם חוטפים, ותוך שהיא צורחת לעזרה ואף גם למשטרה בעודה מכה בהם עם המברשת שלה, שלושת הכבאים מרימים את האמבטיה שלה, כשהיא עדיין בתוכה, ומוציאים אותה מהחלון.
קלרבל מתגלשת באמבטיה, ומחליקה במורד הסולם אל הקרקע.
לאחר מכן נוחתים שלושת הכבאים אל תוך האמבטיה.
הסרט מסתיים בכך שקלרבל מכה אותם ללא הרף עם המברשת שלה.
מיקי הופיע בעבר ככבאי לצידו של הוראס הורסקולר בסרט "לוחמי האש" משנת 1930, שם היה עליו להציל את מיני מאוס.
בשלב מסוים, כמה להבות קטנות רוקדות על קלידי הפסנתר ומנגנות את השיר "מי מפחד מהזאב הרע?" שהופיע לראשונה בסרט "שלושה חזירים קטנים".
במשחק הווידאו "Kingdom Hearts Re:Chain of Memories" ישנה יכולת מיומנות שנקראת "Wild Crush", בה סורה ודונלד משתמשים בגופי בתור איל ניגוח כדי לפגוע באויבים בדיוק כמו שמיקי ודונלד השתמשו בגופי כדי לשבור את הדלת בכדי להציל את קלרבל.
תנועת מכבי בולגריה (בבולגרית: Макаби България) הייתה תנועה ציונית ספורטיבית שהוקמה בבולגריה ופעלה בין השנים 1903–1949, תוך אימוץ חזונו של מקס נורדאו הוגה רעיון יהדות השרירים.
בעת הקמתה, איגדה התנועה הארצית מספר תאים עירוניים שהראשון מהם בפלובדיב הוקם ב-1897. בשיאה הייתה זו תנועת הנוער היהודית הגדולה בממלכה, מנתה כ-2,500 חברים שהיו כ-5.5 אחוזים מכלל יהודי בולגריה, וסניפיה שכנו ב-26 יישובים שונים.
ב-1990 שבה התנועה לפעול בבולגריה.
ב-1893 הוקמו בפלובדיב אגודות הנוער "נווה צדק" ו"נווה אור" שעסקו בפעילות חינוך.
בכסף שצברה אגודת "נווה צדק" והתבסס על תרומות נכבדים, הוחלט לרכוש מכשירי התעמלות.
ב-1897, שינה ארגון "נווה צדק" את שמו ל"שמשון", חבריו הוו בהמשך את הגרעין להקמת תנועת מכבי הצעיר והחשיבו מועד זה לשנת יסודו של ארגון "מכבי פלובדיב".
מתכונת פעילותם של תאי "מכבי" התבססה על מתכונת פעילותו של ארגון הספורט הבולגרי "יונאק", וצעירי מכבי הלכו עם מדים ייצוגיים אשר נתרמו על ידי יונאק.
בראש תא רוסה עמד חיים אברהם אשר בהמשך נמנה עם ראשי "מכבי בולגריה".
אברהם נמנה עם בעלי חברת יצוא ויבוא בשם ה"האחים פררס", לימים בעלה של שרה אהרנסון ופעיל בארגוני מכבי אזוריים נוספים, כגון מכבי קושטא.
חברי התנועה התכנסו כל שנתיים לוועידה ארצית ובהן דנו על פעילויות ספורט בקרב העם היהודי, הקשרים של התנועה עם ההסתדרות הציונית וסוגיית ידיעת העברית בקהילות השונות.
ב-25 בדצמבר 1903 נערכה ועידת היסוד של מכבי, הוקמה רשמית ההסתדרות הציונית "מכבי בולגריה" ונתפר דגל "מכבי בולגריה".
ב-1905 התפלגה אגודת שמשון בסופיה, כאשר חלק מחבריה הקימו את תא אגודת "מכבי" בסופיה והנותרים חברו לאגודת "גיבור".
בתקופת מלחמת העולם הראשונה הופסקה פעילות התנועה, כמרבית הפעילות הציבורית בקרב הקהילה וזאת בשל מספר המגויסים ומספר הנופלים הגבוה בקרב בני הקהילה.
לאחר המלחמה הוחל בחידוש פעילות התנועה וב-1920 נערכה בפלובדיב הוועידה החמישית של מכבי.
בשנה זו נבחר שאול מיזאן לתפקיד סגן נשיא מכבי בולגריה.
כמו כן הוחל בשנה זו בהפצת הירחון "מכבי" בעריכת אלברט ורסנו.
בינואר 1933 ביקר בסופיה נשיא הכבוד של ארגון מכבי העולמי הנרי מונד, הברון השני מלצ'ט ונפגש עם ראשי האגודה.
ב-1928, במהלך הוועידה התשיעית של "מכבי בולגריה" נבחר אלברט קיוסו ליו"ר הוועד המרכזי של "מכבי בולגריה".
קיוסו כיהן כציר מטעם יהדות בולגריה לכינוס מכבי העולמי, ב-1932 עמד בראש משלחת יהודי בולגריה למכביה הראשונה שמנתה 300 חברים, וב-1935 למכביה השנייה שמנתה 350 חברים.
פעלו 26 סניפים בערים שונות בבולגריה ובהם נמנו 2,500 חברים שהיו כ-5.5 אחוזים מכלל יהודי בולגריה.
ביוזמת הפוליטיקאי הבולגרי גריגור ואסילב, אשר כיהן כשר החקלאות, חתמה "מכבי" על הסכם שיתוף פעולה עם ארגון הספורט הבולגרי יונאק אשר מדריכיו הדריכו את חניכי "מכבי" והכשירו מדריכים בארגון.
במסגרת האירועים נחנך בית מכבי ולצידו אולם ספורט, השתתפו נבחרות מכבי מרחבי בולגריה והתחרו במספר ענפי ספורט.
נבחרת "מכבי סופיה" זכתה במספר המדליות הרב ביותר, ולאחריה פלובדיב ורוסה.
חלק מצעירי התנועה עלו לישראל במסגרת מפעל ההעפלה ובכלל זה מפעלו הפרטי של ברוך קונפינו.
בראשית דצמבר 1940 טבעה ספינת המעפילים סלבדור ו-238 ממעפיליה נספו, ובכללם בני נוער ספורטאים חברי מכבי הצעיר.
ב-1943 עלה אלברט קיוסו לארץ ישראל והביא עמו את דגל "מכבי בולגריה", אותו מסר להנהלת מכבי בארץ.
עם תחילת העלייה ההמונית מבולגריה היה בני הנוער חברי "מכבי" כח חלוץ למשפחותיהם בעלייה לישראל, ואלו באו בהמוניהם בעקבותם.
ב-18 בינואר 1948 הודיעה תנועת מכבי הצעיר על הפסקת פעילותה ובראשית 1949 הפסיקה גם אגודת מכבי את פעילותה בשל היעדר חברים.
בספטמבר 1948 ביוזמת אלברט קיוסו, משה מירנדה, פרסיאדו אביגדור ומשה אלמוזלינו, הוקמה בישראל "האגודה הציונית להתעמלות וספורט, מכבי יפו", אשר הצטרפה למרכז מכבי ישראל.
תחת הנהגתו של קיוסו, עסקה אגודת הספורט מכבי יפו בפעילות ספורטיבית נרחבת בתחום הכדורגל, אתלטיקה קלה, אופניים, שחיה, כדורסל, טניס שולחן, אגרוף, שחמט והייתה מאגודות הספורט הראשונות בישראל שהנהיגה פעילויות ספורט ייעודיות לבעלי צרכים מיוחדים.
ב-1990 לאחר תום ימיה של הרפובליקה העממית של בולגריה ונפילת השלטון הקומוניסטי, חודשה הפעילות הקהילתית בקרב יהודי בולגריה, ובכלל זה בקרב תנועת מכבי.
נפתחו סניפי התנועה בסופיה ובפלובדיב, והחל מהמכביה הארבע-עשרה ב-1993 שבו נציגי מכבי בולגריה להשתתף באירועים אלו.
כן משתתפת תנועת "מכבי בולגריה" במשחקי מכבי אירופה.
הספורטאים מתחרים בטניס, טניס שולחן, סקוואש ואתלטיקה.
מכבי באר שבע (נקראת גם מכבי "לי" באר שבע) היא קבוצת כדורגל נשים ישראלית מבאר שבע, המתחרה בליגת העל בכדורגל נשים ובגביע המדינה בכדורגל נשים.
המועדון הוקם בשנת 2004 והחל להתחרות בעונת 2004/2005 בליגת כדורגל נשים, שכללה אז ליגה אחת בלבד.
המועדון היה קרוב לירידה מהליגה הראשונה בסיום עונת 2006/2007 בליגת כדורגל נשים, אותה סיים במקום הלפני אחרון.
עם זאת, במהלך הפגרה התפרקו שלוש מתוך חמש קבוצות הליגה השנייה.
כדי להבטיח את מקומו בליגה הראשונה, רכש המועדון את הזכויות של מ.ס.
קריית גת (כדורגל נשים) ונשאר בליגה הראשונה, ששבה להיות הדרג היחיד באותה עת.
המועדון שמר על מקומו בליגה הראשונה עד סוף עונת 2013/2014 בליגת כדורגל נשים ראשונה, ובמהלך תקופה זו הגיע פעמיים למקום הרביעי, הישג השיא שלו (בעונות 2010/2011 ו-2011/2012).
בעונת 2013/2014 בליגת כדורגל נשים ראשונה סיימה הקבוצה במקום האחרון בליגה הראשונה וירדה לליגה השנייה.
אולם הקבוצה התאוששה במהרה, זכתה באליפות הליגה השנייה בעונת 2014/2015 והעפילה בחזרה לליגה הבכירה.
במסגרת גביע המדינה בכדורגל נשים, הגיעה הקבוצה לגמר ב-2010, לאחר שגברה על היריבה העירונית הפועל באר שבע ועל בנות סכנין.
במשחק הגמר עצמו הפסידה 0–5 למכבי חולון.
הקבוצה הגיעה לחצי הגמר פעמיים נוספות, ב-2006/2007 וב-2010/2011, ובשתי הפעמים הפסידה שוב מכבי חולון.
מכבי חיפה הוא מועדון כדורגל ישראלי מהעיר חיפה המשחק בליגת העל הישראלית.
המועדון הוקם בשנת 1913, והוא נמנה עם המועדונים הוותיקים ביותר בליגה הבכירה בארץ ישראל (השתתף בעונת הבכורה ).
החל משנת 1992 הוא מנוהל על ידי איש העסקים יעקב שחר, שמכהן כנשיא המועדון.
המועדון כולל גם קבוצות נוער, נערים וילדים ובתי ספר לכדורגל.
צבע התלבושת הביתית הקבועה של המועדון הוא ירוק, ולאורך השנים שולב בה גם הצבע הלבן.
החל משנת 1955 ועד 2014 ערכה הקבוצה את משחקי הבית שלה באצטדיון קריית אליעזר.
החל מעונת משחקת הקבוצה באצטדיון סמי עופר.
ברוב התארים שלו זכה המועדון החל משנות השמונים של המאה ה-20, והוא הפך לאחד מהמובילים בכדורגל הישראלי.
המועדון זכה לאורך שנותיו ב-15 אליפויות ישראל, בשישה גביעי מדינה, בחמישה גביעי טוטו ובחמישה גביעי אלוף האלופים.
כמו כן, הוא הגיע להישגים רבים במפעלים האירופיים: הוא המועדון הישראלי הראשון בתולדות הכדורגל הישראלי שהעפיל לשלב הבתים של ליגת האלופות (בעונת ), הראשון שהעפיל בפעם השנייה לשלב זה של המפעל (בעונת ) והיחיד שהעפיל שלוש פעמים (פעם נוספת ב-).
בנוסף, הוא המועדון היחיד שהעפיל לרבע גמר גביע אירופה למחזיקות גביע (בעונת ).
מועדון הכדורגל של מכבי חיפה נוסד בחיפה ב-1913. תחילה, הצטרפה קבוצתה של מועצת הפועלים לקבוצת מכבי חיפה, אולם בשל חיכוכים הופרדו לשתי קבוצות: "מכבי" ו"הפועל" חיפה.
מכבי נקראה באותן שנים "מכבי הגיבור חיפה", עד לשינוי שמה ל"מכבי חיפה" בשנות ה-40 והצטרפותה לאגודת מכבי חיפה.
ב-1927 טסה הקבוצה למסע משחקים בארצות הברית במטרה לגייס כספים לעיר חיפה.
הכסף גויס, אך מחצית משחקני הקבוצה העדיפו להישאר בארצות הברית.
ב-1939 הוקמה הקבוצה מחדש, ולאחר 14 שנה, ב-1953, לבשה לראשונה תלבושת ירוקה שקיבלה מארצות הברית.
כוכבה של מכבי תל אביב, אלי פוקס, הצטרף לקבוצה בשנת 1954 והיה שחקן/מאמן.
עד לשנות ה-60 המועדון לא בלט במיוחד, דילג בין הליגות הנמוכות לליגה הלאומית (הליגה הראשונה באותן השנים), ועמד בצילה של הפועל חיפה – קבוצת הכדורגל של ההסתדרות, שזכתה לתמיכתו והעדפתו של ראש העירייה, אבא חושי.
בשנת 1942 העפילה הקבוצה, לראשונה בתולדותיה, לגמר גביע המדינה וספגה את ההפסד הגבוה ביותר בתולדות המפעל – 12:1 לבית"ר תל אביב.
בין השנים 1954–1963 הציגה הקבוצה כדורגל איכותי וסיגלה לעצמה סגנון משחק הרפתקני והתקפי המתבסס על טכניקה אישית גבוהה ומסירות קצרות בסגנון ברזילאי.
ב-1962 זכתה הקבוצה בתואר ראשון אי פעם: היא ניצחה את מכבי תל אביב 5:2 במשחק גמר גביע המדינה חוזר, שנערך באצטדיון גבעת רם בירושלים לעיני 10,000 צופים (לאחר 0:0 במשחק הראשון).
שנה לאחר מכן, הצליחה הקבוצה להעפיל שוב לגמר הגביע, אך הפסידה בתוצאה 0:1 ליריבה העירונית, הפועל חיפה.
באותן שנים כוכבה הגדול ביותר של מכבי חיפה היה אהרון אמר, ששיחק לצד שחקנים איכותיים כמו אברהם מנצ'ל, אשר עלמני, ג'וני הרדי, זכריה בן צבי ושלום ואנו.
למרות שחקניה האיכותיים וסגנון המשחק האטרקטיבי, לא הצליחה הקבוצה לזכות בתואר האליפות, והישגה הגדול ביותר היה המקום השלישי בטבלה בשנת 1958. אמר, שהיה כוכב בקנה מידה ארצי, זכה להערצה גדולה הן בעיר חיפה והן במדינת ישראל.
בשנת 1965 נשרה מכבי חיפה, לראשונה בתולדותיה, לליגה א (אז הליגה השנייה).
הירידה נקבעה במחזור הלפני האחרון לאחר הפסד חוץ להפועל ירושלים 2-3 בקרב ראש בראש נגד הירידה, וזאת לאחר שמכבי חיפה הובילה 0–2. שנה מאוחר יותר חזרה מכבי חיפה לליגה הראשונה.
בשנת 1970 שלחה העיר חיפה ארבעה נציגים למונדיאל במקסיקו, שניים מהם שחקניה של מכבי חיפה: הבלם ישעיהו שווגר, וקשר ה"כׁלבוֹ" דני שמילו רום.